Na temelju članka 35. Zakona o lokalnoj i područnoj (regionalnoj) samoupravi (Narodne novine br. 19/13. – pročišćeni tekst, 137/15., 123/17., 98/19. i 144/20.), članka 18. Zakona o proračunu (Narodne novine br. 144/21.), članka 30. točke 3. Statuta Grada Samobora (Službene vijesti Grada Samobora br. 2/21. – pročišćeni tekst.) i članka 69. Poslovnika Gradskog vijeća Grada Samobora (Službene vijesti Grada Samobora br. 3/19., 3/20. i 2/21.), Gradsko vijeće Grada Samobora na 11. sjednici održanoj 15. lipnja 2022. godine donijelo je

ODLUKU

O IZMJENAMA I DOPUNAMA ODLUKE O IZVRŠAVANJU PRORAČUNA

GRADA SAMOBORA ZA 2022. GODINU

**Članak 1.**

U Odluci o izvršavanju Proračuna Grada Samobora za 2022. godinu (Službene vijesti Grada Samobora br. 8/21. i 2/22.), u članku 10., stavku 4., iza podstavka 4. dodaje se podstavak 5. koji glasi:

„- troškove prijevoza djece s teškoćama u razvoju u osnovnim školama, ukoliko se odnose na ugovore sklopljene za pojedinu školsku godinu,“

Dosadašnji podstavci 5. i 6. postaju podstavci 6. i 7.

**Članak 2.**

U članku 27. stavak 4. mijenja se i glasi:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za nabavu radova na izgradnji zamjenskog mosta preko potoka Gradna u ulicama Milakovićeva-Mlinska, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Kapitalni projekt K602546 Rekonstrukcija mosta preko potoka Gradna u ul. Milakovićeva-Mlinska, podskupina računa 421 Građevinski objekti.“

Iza stavka 4. dodaju se novi stavci 5., 6. i 7. koji glase:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za nabavu uređaja za mjerenje otpada – otpadomjera, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Zbrinjavanje otpada, Kapitalni projekt K601540 Komunalna oprema i uređaji, podskupina računa 422 Postrojenja i oprema na proračunskoj stavci Uređaji za mjerenje otpada – otpadomjeri.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izvanredno održavanje prometnice Falaščak - Galgovo sa sanacijom klizišta, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Tekući projekt T602515 Izvanredno održavanje prometnice Falaščak - Galgovo sa sanacijom klizišta, podskupina računa 323 Rashodi za usluge.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Rekonstrukciju Ulice Sv. Helena, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Kapitalni projekt K602510 Prometna infrastruktura, podskupina računa 421 Građevinski objekti, na proračunskoj stavci Rekonstrukcija nerazvrstanih cesta.“

Dosadašnji stavci 5., 6. i 7. postaju stavci 8., 9. i 10.

Iza dosadašnjeg stavka 7. koji postaje stavak 10. dodaju se novi stavci 11., 12., 13., 14. i 15. koji glase:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Nabavu električne energije za javnu rasvjetu, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Održavanje i potrošnja javne rasvjete, Aktivnost A603010 Održavanje i potrošnja javne rasvjete, na skupini računa 32, podskupini 322 Rashodi za materijal i energiju, na proračunskoj stavci Rashodi za utrošenu električnu energiju za javnu rasvjetu, i to u 2022. godini u iznosu od 8.000.000,00 kn i u projekciji 2023. godine u iznosu od 4.000.000,00 kn.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za nabavu radova vezanih uz Izradu projektne dokumentacije i provedbu mjera zaštite zgrade na adresi Trgu kralja Tomislava 5, po završetku postupka javne nabave, za koji su u proračunu planirana sredstva u Razdjelu 003 Upravni odjel za gospodarstvo, razvoj i projekte Europske unije, Program Gospodarenje stambenim i poslovnim fondom, Kapitalni projekt K601204 Izrada proj. dok. i provedba mjera zaštite zgrade na adresi Trg kralja Tomislava 5, podskupina računa 451 Dodatna ulaganja na građevinskim objektima.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za nabavu radova vezanih uz rekonstrukciju zgrade u M. Langa 35 - visoko obrazovanje, po završetku postupka javne nabave, za koji su u proračunu planirana sredstva u Razdjelu 003 Upravni odjel za gospodarstvo, razvoj i projekte Europske unije, Program Gospodarenje stambenim i poslovnim fondom, Kapitalni projekt K601283 Rekonstrukcija zgrade u M. Langa 35 - visoko obrazovanje, podskupina računa 451 Dodatna ulaganja na građevinskim objektima na stavci Rekonstrukcija zgrade u M. Langa 35 - visoko obrazovanje.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz izvršenje projekta Izgradnja dječjeg vrtića u Molvicama za koji su u proračunu planirana sredstva u Razdjelu 003 Upravni odjel za gospodarstvo, razvoj i projekte Europske unije, Program Gospodarenje stambenim i poslovnim fondom, Kapitalni projekt K601223 Izgradnja dječjeg vrtića u Molvicama, na podskupini 421 Građevinski objekti, na proračunskoj stavci Izgradnja dječjeg vrtića u Molvicama.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz Katastarsku izmjeru na području grada Samobora za k.o. Rakovica za koju su u proračunu planirana sredstva u Razdjelu 003 Upravni odjel za gospodarstvo, razvoj i projekte Europske unije, Program Priprema projektne dokumentacije, Aktivnost A606010 Geodetske, katastarske i slične usluge, na skupini računa 32, podskupini 323 Rashodi za usluge, na proračunskoj stavci Katastarska izmjera na području grada Samobora za k.o. Rakovica, i to u 2022. godini u iznosu od 2.700.000,00 kn i u projekciji 2023. godine u iznosu od 1.450.000,00 kn.“

**Članak 3.**

Ova Odluka stupa na snagu dan nakon dana objave u Službenim vijestima Grada Samobora.

KLASA: 024-02/22-02/4

URBROJ: 238-27-04-01/02-22-8

**PREDSJEDNIK**

**GRADSKOG VIJEĆA**

**Miran Šoić**